**Ministru kabineta noteikumu projekta „Grozījumi Ministru kabineta 2015.gada 22.decembra noteikumos Nr. 770 ,,Noteikumi par jaunsargiem apmaksājamajiem veselības aprūpes pakalpojumiem, to saņemšanas nosacījumiem un samaksas kārtību” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts izstrādāts pēc Jaunsardzes un informācijas centra iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 22.decembra noteikumu Nr.770 ,,Noteikumi par jaunsargiem apmaksājamajiem veselības aprūpes pakalpojumiem, to saņemšanas nosacījumiem un samaksas kārtību” (turpmāk – Noteikumi Nr. 770) 2.punkts nosaka, ka izdevumus par šajos noteikumos paredzētajiem veselības aprūpes pakalpojumiem sedz jaunsardzes un informācijas centrs. Noteikumu Nr.770 3. punkts nosaka, ka samaksu par veselības aprūpes pakalpojumiem veic jaunsargs vai viņa likumiskais pārstāvis no saviem līdzekļiem un Jaunsardzes un informācijas centrs atlīdzina viņam Noteikumos Nr.770 paredzētos veselības aprūpes izdevumus.  Pašvaldības un jaunsargu instruktori vairākkārtīgi informēja Jaunsardzes un informācijas centru, ka daļai jaunsargu, kuru ģimenēm ir noteikts trūcīgās personas (ģimenes) vai maznodrošinātās personas statuss, nav finanšu līdzekļu veikt tūlītēju samaksu par vakcināciju pret ērču encefalītu.  Pašvaldības (Daugavpils novada dome 2016.gada 2.maija vēstulē Nr.2.1-08/437) piedāvā iespēju organizēt un apmaksāt jaunsargu vakcināciju un nosūtīt jaunsargu sarakstu un ārstniecības iestādes apliecinošus dokumentus Jaunsardzes un informācijas centram izdevumu atlīdzināšanai. Pašvaldību atbalsts nodrošinātu iespēju visiem jaunsargiem saņemt veselības aprūpes pakalpojumus, tajā skaitā savlaicīgi veikt vakcināciju pret ērču encefalītu.  Lai nodrošinātu iepriekš norādītā risinājuma ieviešanu, nepieciešams veikt  grozījumus  Noteikumu Nr.770 3. un 13.punktā, nosakot, ka arī pašvaldības var apmaksāt jaunsargiem Noteikumu Nr.770 norādīto veselības aprūpes pakalpojumu un saņemt šo izdevumu atlīdzinājumu, ievērojot Noteikumos Nr. 770 paredzētos izdevumu atlīdzināšanas nosacījumus un kārtību. |
| 3. | Projekta izstrādē iesaistītās institūcijas | Jaunsardzes un informācijas centrs un Aizsardzības ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attiecas uz aptuveni pusi no pašreiz esošajiem 7000 jaunsargiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Jaunsardzes un informācijas centrs Latvijas pašvaldības |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo iestāžu funkciju un pieejamo cilvēkresursu ietvaros. |
| 3. | Cita informācija | Nav. |

*Anotācijas III, IV, V un VI sadaļa – Noteikumu projekts šīs jomas neskar*

Aizsardzības ministrs R. Bergmanis

Vīza: valsts sekretārs J. Garisons

12.05.2016. 10:16

426

Marija Kalvāne

tālr.:67335372

[marija.kalvane@rjc.gov.lv](mailto:marija.kalvane@rjc.gov.lv)

Vita Upeniece

Tālr.67335077

Vita.Upeniece@mod.gov.lv